google/wiki40b huggingface dataset:
Hans Selye

Život

Jeho matka bola Rakúšanka, otec Maďar. Narodil sa vo Viedni a detstvo prežil v Komárne. Študoval na univerzitách v Prahe, Paríži a Ríme a napokon opäť v Prahe, kde získal lekársky diplom (1929) a doktorát z chémie (1931). V rokoch 1929 – 1932 pôsobil ako asistent na patologickom ústave Nemeckej univerzity v Prahe (od roku 1945 súčasť Karolovej univerzity), v roku 1931 získal Rockefellerovu cenu, vďaka ktorej mohol odcestovať do Spojených štátov a neskôr do Kanady. V rokoch 1932 – 1945 pôsobil na McGill University v Montreale, v rokoch 1945 – 1976 ako profesor na Ústave lekárstva a chirurgie Université de Montréal. Súčasne bol lekárskym poradcom americkej armády. Od roku 1976 bol predsedom Medzinárodného ústavu na výskum stresu. Napísal vyše 40 kníh a 1 700 odborných článkov. Získal čestný doktorát 43 univerzít a vyznamenanie Order of Canada. Bol členom Royal Society of Canada.
Je po ňom pomenovaná Univerzita J. Selyeho založená v roku 2004 v Komárne.
Courcelles-lès-Montbard

Poloha

Obec má rozlohu 6,12 km². Najvyšší bod je položený 375 m n. m. a najnižší bod 214 m n. m.

Obyvateľstvo

Počet obyvateľov obce je 85 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Michel-de-Maurienne

Poloha

Obec má rozlohu 36,31 km². Najvyšší bod je položený 3 130 m n. m. a najnižší bod 698 m n. m.

Obyvateľstvo

Počet obyvateľov obce je 2 778 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Adilly

Poloha

Obec má rozlohu 12,92 km². Najvyšší bod je položený 221 m n. m. a najnižší bod 143 m n. m.

Obyvateľstvo

Počet obyvateľov obce je 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-du-Jonquet

Poloha

Obec má rozlohu 8,17 km². Najvyšší bod je položený 44 m n. m. a najnižší bod 2 m n. m.

Obyvateľstvo

Počet obyvateľov obce je 201 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Manínska vrchovina

Vymedzenie

Podcelok sa nachádza na západe a severe pohoria a ohraničuje ho na západe Podmanínska pahorkatina a Bytčianska kotlina (podcelky Považského podolia), na severovýchode Nízke Javorníky (podcelok Javorníkov) a Žilinská pahorkatina (podcelok Žilinskej kotliny) a východným smerom pokračujú Súľovské vrchy podcelkom  Súľovské skaly. Súčasťou územia je geomorfologická časť Maníny. Územie odvodňujú prítoky Váhu.
Klytios (Gigant)

Klytios (starogr. Κλύτιος – Klytios, lat. Clytius) je v gréckej mytológii syn bohyne zeme Gaie, zrodený z kvapiek krvi boha neba Urána, po kastrácii vlastným synom Kronom.
Na podnet svojej matky Gaie sa s ďalšími Gigantmi (svojimi bratmi, obludnými a dlhovlasými obrami), zúčastnil vzbury proti olympským bohom. Aj keď bol vďaka čarovnej byline údajne nezraniteľný, zasiahol ho v boji žeravým kameňom boh Héfaistos (podľa inej verzie bohyňa Hekaté) a ťažko zraneného ho potom zabil Herakles, ktorého na potlačenie vzbury zavolal najvyšší boh Zeus.
Blandin

Poloha

Obec má rozlohu 4,26 km². Najvyšší bod je položený 664 m n. m. a najnižší bod 387 m n. m.

Obyvateľstvo

Počet obyvateľov obce je 144 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
LG Optimus G

Rozmery

Modely E973, E975 a LS970 majú rozmery 131,9 mm x 68,9 mm x 8,5 mm, zatiaľ čo model E970 má 130,8 mm x 71,6 mm x 8,4 mm. E973 a LS970 váži 144,9 gramov a E970 147,1 gramov.

Procesor

LG Optimus G je prvé všeobecne dostupné zariadenie s procesorom Qualcomm Snapdragon S4 Pro SoC. Qualcomm Snapdragon S4 APQ8064 SoC obsahuje Quad-core Krait procesor taktovaný na 1,5 GHz. Procesor je založený na 28 nm technológii s grafickým procesorom Adreno 320 bežiacim na 400 MHz.

Pamäť

LG Optimus G má 2 GB RAM a 32 GB nerozšíriteľnej vnútornej pamäte v modeloch LS970 a E973. Napriek tomu AT&T ponúka model E970, ktorý má 16 GB pamäte a je možné ho rozšíriť microSD kartou do 64 GB. 16 GB je tiež súčasťou modelu E970. Model E975 má 32 GB vnútornej pamäte, z ktorej je 25 GB dostupných pre používateľa.

Displej

Telefón má a 4.7" True HD IPS LCD displej s rozlíšením 768x1280 a zobrazujúci 16 777 216 farieb pri hustote bodov 318 ppi. Displej je chránený pomocou Corning Gorilla Glass 2. Táto ochrana je aj na zadnej strane mobilu. Jasnosť obrazovky dosahuje okolo 470 nitov (cd/m^2). Displej obsahuje aj technológiu zerogap touch.

Kamery

V závislosti od trhu a operátora, telefón má 8 MP alebo 13 Mpx kameru a LED blesk. Dokáže nahrávať video v rozlíšení FullHD 1080p pri 30 fps. Obsahuje aj prednú kameru 1,3 Mpx schopnú nahrávať HD 720p video pri 30 fps. Kamera podporuje digitálny zoom do 8x

Batéria

LG Optimus G napája štandardná lítium-polymérová batéria s kapacitou 2100 mAh. Oficiálny čas v pohotovosti je 13,5 dní a 3G čas hovoru 10 hodín.
Michal Pavlovič

Životopis

Po ukončení stredoškolských štúdií, študoval na Právnickej fakulte v Bratislave. Roku 1941 absolvoval Vojenskú akadémiu v Bratislave a následne v rokoch 1941-1943 pôsobil ako poručík autopráporu v Nitre. V rámci tejto jednotky bol nasadený na východnom fronte. Plánoval prechod jednotky k bieloruským partizánom, no bol odhalený a zatknutý. Poľným súdom bol následne odsúdený na trest smrti, no 29. septembra 1943 sa mu pred jeho vykonaním podarilo utiecť k partizánom. Neskôr pôsobil ako partizánsky veliteľ v Bielorusku a ako styčný dôstojník Čs. vojenskej misie v Moskve. 6. augusta 1944 bol vysadený v Nízkych Tatrách s partizánskou organizačnou skupinou. Počas SNP spolupracoval s Vojenským ústredím v Banskej Bystrici. Po potlačení povstania do hôr pôsobil na západnom Slovensku a v Bratislave. Pri zatýkaní bol zastrelený príslušníkmi POHG v konšpiračnom byte v Bratislave. Bol pochovaný v Kapiniciach.
Biltzheim

Poloha

Obec má rozlohu 7,15 km². Najvyšší bod je položený 206 m n. m. a najnižší bod 199 m n. m.

Obyvateľstvo

Počet obyvateľov obce je 397 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maravat

Poloha

Obec má rozlohu 6,46 km². Najvyšší bod je položený 242 m n. m. a najnižší bod 138 m n. m.

Obyvateľstvo

Počet obyvateľov obce je 42 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ostrý potok (prítok Trebele)

Prameň

Pramení v Slanských vrchoch, v podcelku Milič, na severom úpätí Suchej hory (604,5 m n. m.) v nadmorskej výške cca 428 m n. m.
Gyeonghye Kórejská

Biografia

Princezná Gyonghye sa narodila v roku 1435 korunnému princovi Munjongovi a korunnej princezne Hyeondeok, ktorá zomrela šesť rokov po jej narodení. Bola vymenovaná princeznou Pyeongchang. V detstve bola poslaná na výchovu k vládnemu ministrovi Cho Yury. Munjong potom uvádzala Choa ako svojho nevlastného otca.
V roku 1450 bola princezná vydatá za Jeong Jonga a titul princeznej jej zostal naďalej. Jeong bol vychovávaný tak, aby mohol vykonávať funkciu ministra spravodlivosti. Nasledujúci rok jej otec Munjong venoval pozemky Yeongdeok pang na vybudovanie nového sídla. Úradníci tento nápad kritizovali, keďže viac ako 30 rodín sa muselo z tohto pozemku vysťahovať a jej manžel Jeong už sídlo dávno mal. Avšak rozhodnutie cisára sa nezmenilo. V roku 1452 na trón nastúpil jej brat a ona ho musela často zastupovať. Čoskoro ho však nahradil ich strýko Sejo.

Vláda kráľa Seja

V roku 1455 bol Jeong vyhostený do provincie Gyeonggi a princezná ochorela. Keď sa kráľ Sejo dozvedel o jej chorobe, rozhodol sa poslať k nej svojho lekára, aby ju vyšetril. Princezná bola v tom čase tehotná a tak kráľ vydal vyhlásenie, že v prípade, že porodí chlapca, bude okamžite zabitý. Kráľovná Jeonghui s tým ale nesúhlasila a akonáhle princezná porodila syna, dala ho obliecť do dievčenských šiat a poslala ho na kráľovský dvor, kde mu bola poskytnutá výchova.
V roku 1461 bol Jeong uznaný vinným za povstanie proti Sejovi a bol popravený. Princezná Gyeonghye bola uznaná ako spolupáchateľ, jej postavenie sa zmenilo na nevoľníctvo a bola poslaná do kráľovského kláštora. Kráľovná Jeonghui sa neskôr prihovorila, aby jej bol titul a služobníctvo za dobré správanie vrátený.

Dedičstvo

27. decembra 1473 spísala princezná Gyeonghye závet, kde všetko odkázala svojmu synovi. Dnes je závet uložený v Jangseogaku v Akadémii Kórejského umenia a histórie.
La Sentinelle (Nord)

Poloha

Obec má rozlohu 3,89 km². Najvyšší bod je položený 66 m n. m. a najnižší bod 21 m n. m.

Obyvateľstvo

Počet obyvateľov obce je 3 322 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Roque-sur-Pernes

Poloha

Obec má rozlohu 11,03 km². Najvyšší bod je položený 502 m n. m. a najnižší bod 142 m n. m.

Obyvateľstvo

Počet obyvateľov obce je 439 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ferdinand Maxmilián Brokoff

Životopis

Narodil sa v západných Čechách ako druhý syn Jana Brokoffa. Podobne ako jeho brat Michal Jan Josef pokračoval v rodinnej tradícii a vyučil sa za sochára v dielni svojho otca. V rokoch 1708 – 1713 študoval v dielni vtedy slávneho Ondřeja Filipa Quitainera, ale od roku 1709 už tvoril samostatne.
V českom prostredí sú známe predovšetkým jeho diela na Karlovom moste. Hoci väčšinu sôch z Brokoffovej rodinnej dielne signoval obvykle jej majiteľ, otec Jan, je nesporné, že celý rad prác pre Karlov most robili v skutočnosti skôr jeho synovia. Ferdinandovi Maxmiliánovi sa pripisuje autorstvo či spoluautorstvo pri ôsmich plastikách na zábradlí Karlovho mosta, vrátane snáď najpopulárnejšieho trinitárskeho súsošia ľudovo nazvaného Turek na Karlovom moste (súsošie sv. J. z Mathy so sv. Felixom z Valois a sv. Ivanom). Na súsoší sv. Františka Xaverského zanechal dvadsaťtriročný Brokoff vlastný autoportrét. Jeho ďalšia plastika pre most, súsošie sv. Ignáca z Loyoly, spadlo pri povodni v roku 1890 do Vltavy a už nebolo na most osadené. Zrekonštruovaný originál je uložený v v Lapidáriu Národného múzea.
Počas svojich mnohých ciest, okolo roku 1714, stretol vo Viedni význačného rakúskeho architekta Jana Fischera z Erlachu, s ktorým potom spolupracoval na svojich významných dielach. Spolu s ním získal zákazky vo Viedni a sliezskom Wrocławi, tvorili však spoločne aj pre Prahu a českú klientelu.
Zomrel na tuberkulózu, obvyklú chorobu sochárov, na ktorú zomreli aj jeho otec a brat. V roku 1732 ho pochovali na kostolnom cintoríne kostola sv. Martina v múre, kde umiestnili aj jeho pamätnú bustu.
Antonymycká séria

Antonymycká séria je skupina frazém, ktorých významy sú v kontrárnom vzťahu a pri ktorých variujú sémantické klúčové komponenty: vidieť všetko ružovo – vidieť všetko čierne, klesnúť na dno – odraziť sa od dna.
Škoda 30 T

Konštrukcia

Skriňu vozidla zhotovili z piatich článkov, ktorých skelet vytvorili pozváraním oceľových profilov. Jednotlivé články pospájali kĺbovými spojmi, ktoré vybavili prechodovými mechmi s točňami. Skriňu vozidla zvonka oblepili laminátovým obložením a v spodnej časti vybavili odnímateľnými laminátovými krytmi. Zasklenie vozidla vyriešili tónovanými bočnými oknami osadenými technológiou lepenia.
Jednotlivé články električky s výnimkou stredného uložili na dvojnápravové podvozky, z ktorých dva krajné a jeden vnútorný vybavili trakčným pohonom. Krajné podvozky vyriešili ako plne otočné. Pre zníženie hlučnosti pri prechode vozidla oblúkmi vybavili podvozky mazaním okolesníkov.
Napájanie vozidla z trakčného vedenia vyriešili prostredníctvom polopantografu umiestneného na streche jedného z vnútorných článkov. Komponenty trakčnej výzbroje založenej na IGBT prvkoch umiestnili v kontajneroch na streche vozidla.
Pre cestujúcich osadili po oboch stranách vozidla 5 dvojkrídlových predsuvných dverí s elektrickým pohonom a dopytovým systémom. Pri prvých dverách v smere jazdy na oboch stranách vyhradili priestor pre kočík a invalidný vozík. Nástup cestujúcich na invalidnom vozíku uľahčili ručne výklopnou plošinou pri prvých dverách. V interiéri po oboch stranách osadili plastové sedadlá s textilnými poťahmi.
Na oboch čelách vozidla umiestnili uzatvorené pracovisko vodiča oddelené presklennou zástenou od priestoru pre cestujúcich. Výhľad vodiča do vozidla uľahčili systémom priemyselnej televízie s vonkajšími i vnútornými kamerami.
Vetranie vozidla zaistili výklopnými časťami bočných okien a troma klimatizačnými jednotkami českej firmy Poll umiestnenými na streche vozidla, ktoré umožňujú aj vykurovanie vozidla. Vykurovanie doplnili vyhrievacími telesami pod sedadlami. Pre obe kabíny vodiča využili samostatné klimatizačné jednotky umiestnené na streche kabín. Osvetlenie interiéru zabezpečili prostredníctvom žiarivkových svietidiel.
Červenoočká

Stavba tela

Všetky červenoočká majú eukaryotickú štruktúru bunky. Ich telo tvorí jednobunková stielka, ktorá môže byť monádoidná alebo gleomorfná (kapsálna). Monáda je bunka oválneho alebo vretenovitého tvaru, prípadne nepravidelného. Predný koniec obsahuje fľaškovitý útvar – ampulu a vyrastajú z neho dva, zriedkavo viac bičíkov. Do ampuly vyúsťuje obsah pulzujúcich vakuol, ktoré slúžia na vyrovnávanie tlaku.
Kapsálna stielka je väčšinou guľovitého tvaru bez bičíkov. Kapsálne stielky nemajú možnosť aktívneho pohybu, ale sú obalené hrubou vrstvou slizu a môžu vytvárať slizovité kolónie.
Charakteristická je pre ne červená škvrna – stigma, ktorá je uložená voľne v cytoplazme v blízkosti ampuly. Je zložená z drobných zŕn sfarbených intenzívne do červena karotenoidmi.
Chloroplasty, pokiaľ sú vôbec prítomné, obsahujú chlorofyl a a malé množstvo chlorofylu b, β-karotén, diadinoxanhtín, neoxanthín a ďalšie xanthofyly. Zásobnou látkou je paramylon ((1,3)-beta-polyglukán). Bunka je pokrytá bielkovinovými prúžkami, ktoré tvoria tzv. pelikulu, umožňujúcu premenlivý tvar bunky.

Rozmnožovanie

Červenoočká sa rozmnožujú nepohlavne pozdĺžnym delením.
Hodnota v riziku

Motivácia

Laicky predstavuje riziko niečo negatívne, hroziacu stratu. V manažérstve rizika je však riziko definované ako negatívna ale aj pozitívna(!) odchýlka od očakávaného výsledku. Typickými ukazovateľmi rizika v manažérstve rizika je preto štatistický koncept zvaný rozptyl alebo jeho modifikácia smerodajná odchýlka. Tieto koncepty sú stavebným kameňom množstva finančných teórií, okrem iného aj Modernej teórie portfólia. Dokonca jedna z metód určenia VaR je vypočítaná pomocou smerodajnej odchýlky. Napriek existencii uvedených konceptov bolo nevyhnutné vytvoriť ukazovateľ, ktorý by sa vedel vysporiadať s komplexnosťou, ktorú na finančný trh priniesol trh s finančnými derivátmi. Finančné deriváty majú často nelineárny profil, a preto je veľmi zložité odhadnúť riziká, ktoré sa skrývajú v komplexných portfóliách.

Pôvod názvu „value at risk“

Pôvod tohto názvu je neznámy. Počas boomu VaR v 90. rokoch sa paralelne používalo veľa rôznych názvov pre jeden a ten istý koncept. Siahali od “dollars at risk” (DaR), “capital at risk” (CaR), “income at risk”(IaR), “earnings at risk” (EaR), až po “value at risk” (VaR). Bolo zrejmé, že koncovka “at risk” sa stala obľúbenou, nebolo však jasné, čo je vlastne “v riziku”. Názov “dollars at risk" sa zdal byť príliš viazaný na jednu menu, “capital at risk” zas až príliš vymedzujúci pole pôsobenia VaR. VaR koncept si totiž našiel uplatnenie aj v udeľovaní limitov, čo nijak nesúvisí s kapitálom. Na druhej strane pomenovania obsahujúce “income", teda príjem (IaR) a "earnings" (EaR) majú v účtovníctve význam, pod ktorý nezapadá trhové riziko. Ďalším návrhom, ktorý sa neujal bolo “money-at-risk”. Výsledným pomenovaním sa nakoniec stalo neutrálne pomenovanie “value at risk”.

Metódy výpočtu

Metódy používané v praxi na výpočet Value at risk sa delia do troch skupín:
Vellemoz

Poloha

Obec má rozlohu 4,2 km². Najvyšší bod je položený 254 m n. m. a najnižší bod 207 m n. m.

Obyvateľstvo

Počet obyvateľov obce je 89 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zavlečenie Michala Kováča ml.

Zavlečenie Michala Kováča ml. alebo únos Michala Kováča ml. bol čin v rámci ktorého bol do rakúskeho Hainburgu unesený, násilne zavlečený syn vtedajšieho prezidenta SR Michal Kováč mladší. Udalosť sa odohrala 31. augusta 1995 a z jej zorganizovania mnohí podozrievajú Slovenskú informačnú službu (SIS) pod vedením jej bývalého riaditeľa Ivana Lexu (blízkeho spolupracovníka vtedajšieho premiéra Vladimíra Mečiara). Mečiarove amnestie vyhlásené v roku 1998 pre páchateľov boli zrušené 5. apríla 2017 a preto bol obnovený súdny proces, ktorého hlavným aktérom je Ivan Lexa.

Marenie vyšetrovania z najvyšších miest

Napriek podozreniam voči SIS bol námestník riaditeľa SIS Svěchota členom pôvodného vyšetrovacieho tímu únosu (vedeného Šimuničom). Až keď sa vyšetrovateľom stal Peter Vačok, vyzval Svěchotu, aby zo stretnutia vyšetrovacieho tímu odišiel.
Pittnerova správa tzv. "Občianskej nezávislej komisie" (1996) poukazuje na zneužitie pohotovostného policajného útvaru pri únose a dokumentuje udalosti, ktoré svedčia o marení vyšetrovania: Reakciou na vznesené obvinenie proti príslušníkovi SIS (Jiřímu N.) bolo hneď na druhý deň predčasné odvolanie ministra vnútra SR Ľ. Hudeka z jeho služobnej cesty v Bruseli a generálneho prokurátora M. Vaľa z dovolenky premiérom vlády V. Mečiarom a ich následné, dňa 25. 9. 1995, nočné rokovanie na úrade vlády. A hneď ďalší deň prokurátor R. Vlachovský náhle zmenil názor. Zrušil uznesenie majora Vačoka o začatí trestného stíhania.
Dňa 16. októbra 1995 sa uskutočnil údajný telefonický rozhovor medzi riaditeľom SIS Ivanom Lexom a ministrom vnútra Ľudovítom Hudekom, ktorý svedčí o spolupráci SIS a MV SR pri zahladzovaní stôp a marení vyšetrovania kauzy (zámena Vačoka za Číža).
Novinári upozorňujú, že Vladimír Mečiar toho urobil príliš veľa, aby malo ísť iba o ochranu jeho blízkeho spolupracovníka I. Lexu. Všetko, čo robil pre Lexu, robil aj pre seba. Keď sa verejnosť oboznámila s nahrávkou Mečiar vyhlásil, že záznam nie je autentický: „Mám k dispozícii znalecký posudok, ktorý spochybňuje autenticitu nahrávky…“

Neskôr (1999) účasť SIS potvrdili aj iní

Svěchota sa vo februári 1999 dostal do väzby ako dôvodne podozrivý z organizovania viacerých káuz. 13. apríla 1999 policajtom priznal, že únos zorganizovala a spáchala SIS. 5. mája  1999 vypovedal bývalý šéf odboru SIS Róbert B., ktorý tiež priznal účasť tajnej služby na únose. Svoju výpoveď Svěchota neskôr rozšíril. Po zrušení amnestií (pozri dole) účasť SIS ako možnú pripustil aj Mečiar aj Lexa a príslušník SIS Ľuboš Kosík je ochotný o nej svedčiť.
Saint-Sauveur-lès-Bray

Poloha

Obec má rozlohu 6,52 km². Najvyšší bod je položený 58 m n. m. a najnižší bod 50 m n. m.

Obyvateľstvo

Počet obyvateľov obce je 339 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Električková doprava v Kemerove

Ruské mesto Kemerovo obsluhuje stredne veľká električková sieť.

História

Električková doprava bola pustená 1. mája 1940. Po druhej svetovej vojne električky obsluhovali skoro všetky časti mesta. V roku 2006 kedy starý Kuznecký most nahradilo nové mostné teleso stojace na rovnakom mieste.
Burdž al-Káhira

Dejiny

Navrhol ju architekt Na'úm Šabíb a bola postavená v rokoch 1956 – 1961. Je pokrytá mrežami, ktoré symbolizujú faraónsky lotos. Má otáčajúcu sa reštauráciu, ktorá sa otočí okolo svojej osi zhruba za hodinu aj 10 minút. Vtedajší prezident Egypta Džamál Abd an-Násir (1956 – 1970) dal na postavenie tejto veže 100 000 amerických dolárov, čo zodpovedá asi 76 000 eurám.
V rokoch 2004 – 2009 sa táto veža rekonštruovala na oslavu jej 50. narodenín v roku 2011. Veža je členom World Federation of Great Towers.
Aias (syn Oilea)

Aias alebo Aiás (starogr. Αἴας – Aias, lat. Aiax), nazývaný aj „malý Aias“ , je v gréckej mytológii syn lokridskeho kráľa Oilea.
Aias nazývaný aj ako Aias "menší" alebo "malý", svojim prídomkom odlíšený od hrdinu rovnakého mena, veľkého a silného syna salamínskeho kráľa Telamóna. Obaja títo muži si vydobyli slávu na poli vojnovom v trójskej vojne, obaja sa už však do vlasti nevrátili – veľký Aias zomrel vlastnou rukou pri Tróji, jeho vzrastom menší druh na ceste z vojny domov.
Aj keď bol Aias vzrastom malý, bol dobrým bojovníkom. Vo vojne vynikol ako skvelý kopijník, v behu bol od neho rýchlejší len Achilles, Aias bol tiež dobrým obrancom hradieb, vybudovaných na ochranu tábora Achájcov. Aias mal len ľanové brnenie a preto väčšinou bojoval po boku svojho druha veľkého Aianta, ktorý ho kryl svojim veľkým štítom.
V závere trójskej vojny bol malý Aias jedným z mužov, ktorí sa ukryli v útrobách Trójskeho koňa, ktorým Gréci oklamali Trójanov. Nič netušiaci obrancovia Tróje vtiahli dreveného koňa do mesta a v domnení, že sa vojna skončila, usporiadali večer veľkú oslavu, po ktorej si premožení jedlom a vínom ľahli na lôžka. Keď sa rozhostilo ticho z útrob koňa Aias a jeho spolubojovníci vyliezli a dali okamžite fakľou znamenie ostatným bojovníkom čakajúcim na pobreží, že je cesta voľná. Po prieniku achájskeho vojska do Tróje sa začalo strašné vraždenie jej obyvateľstva.
Malý Aias sa pri dobývaní mesta zmocnil veštkyne Kassandry, dcéry trójskeho kráľa Priama a zneuctil ju priamo pri oltári bohyne Atény. Za to sa mu dostalo nenávisti od vojska, dokonca mal byť na návrh Odysea ukameňovaný. Z toho sa ešte Aiás vyvliekol, ale na spiatočnej plavbe domov už k nemu osud nebol prívetivý, jeho loď stroskotala na pobrežných skalách ostrova Eubója. Boh morí Poseidón sa spočiatku nad ním zľutoval a nechal ho vyplávať na najbližšiu skalu , ale keď Aias sebavedomo zakričal na svojich druhov, aby si brali príklad z neho, Poseidón svojím trojzubcom skalu rozlomil a Aias sa utopil.
Bastennes

Poloha

Obec má rozlohu 7,29 km². Najvyšší bod je položený 98 m n. m. a najnižší bod 24 m n. m.

Obyvateľstvo

Počet obyvateľov obce je 265 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Hélène-du-Lac

Poloha

Obec má rozlohu 7,09 km². Najvyšší bod je položený 370 m n. m. a najnižší bod 252 m n. m.

Obyvateľstvo

Počet obyvateľov obce je 674 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
LG G Pad X 8.0

LG G Pad X 8.0 je androidový tablet, ktorý vyrába spoločnosť LG Electronics. Predstavený a uvedený bol v júni 2016.
Obsahuje LCD displej s uhlopriečkou 8,0 palcov s rozlíšením 1200 x 1920 bodov s bodovou hustotou 283 ppi a operačný systém Android 6.0.1.
Používa čipset Qualcomm MSM8939 Snapdragon 615 s procesorom Octa-core (4x1,5 GHz Cortex-A53 & 4x1,0 GHz Cortex-A53) a grafickým procesorom Adreno 405. Kapacita úložiska je 16 GB rozšíriteľná microSD kartou do 256 GB a 2 GB RAM. Primárna aj sekundárna kamera má rozlíšenie 5 MP. Batéria je neodnímateľná typu Li-Ion.
Logistická funkcia

Aplikácie

Logistické krivky sa objavujú ako riešenie rôznych matematických modelov napríklad v demografii, biológii a ekonómii.